Iktatószám: 42694/2025.

**CEGLÉD VÁROS NÉMET NEMZETISÉGI ÖNKORMÁNYZATA**

**BELSŐ ELLENŐRZÉSI TERV 2026.**

a/ Az ellenőrzési terv elkészítése során felhasznált kimutatások, elemzések, egyéb dokumentumok felsorolása

Az ellenőrzési terv elkészítésének adatbázisát a működést megalapozó dokumentumok képezték.

b/ Az ellenőrzési tervet megalapozó elemzések és a kockázatelemzés eredményének összefoglaló bemutatása

Az ellenőrzés témaköreit a kockázatelemzés alapján felállított prioritások határozták meg.

Az éves ellenőrzési tervhez készített kockázatelemzésben kijelölésre kerültek a kockázatokat hordozó főfolyamatok és a folyamatokhoz tartozó kockázati tényezők. A működésre és gazdálkodásra fokozott veszélyt jelentő kockázatok kiszűrése rámutatott azokra a területekre, melyek az ellenőrzés fókuszában állnak.

A kockázatelemzés alapján a belső ellenőrzés 2026. évben prioritásként kezeli a beszámolókészítéshez kapcsolódó folyamatok szabályszerűségének ellenőrzését.

c/ A bizonyosságot adó tevékenységhez rendelkezésre álló és a szükséges ellenőri kapacitás tervezése

Az ellenőri kapacitást 14 szakértői napban határoztuk meg, az alábbi táblázat szerinti megoszlásban.

|  |  |
| --- | --- |
| Megnevezés | Ellenőrzési napok száma /szakértői nap/ |
| ellenőrzési feladatok | 9 |
| utóellenőrzés | 0 |
| soron kívüli ellenőrzések tartaléka | 2 |
| tanácsadói tevékenység | 1 |
| képzés | 0 |
| egyéb tevékenység (tervezés, beszámolás) | 2 |

Az ellenőrzési tervet – a költségvetési szervek belső ellenőrzésről szóló 370/2011. (XII.31.) Korm. rendelet előírásai alapján úgy állítottuk össze, hogy szükség esetén az abban nem szereplő soron kívüli ellenőrzési feladatok is végrehajthatók legyenek. A soron kívüli vizsgálatokra, az ellenőrzési kapacitás 14 % -át tartalékoltuk.

Az ellenőri kapacitás bemutatását az 1. számú melléklet tartalmazza. /Létszám és erőforrás/

d/ Az ellenőrzések típus szerinti részletezését a 2. számú melléklet tartalmazza. /Ellenőrzések/

A tanácsadói tevékenységhez kapcsolódó munkaidő szükségletet, a soron kívüli ellenőrzésekre és az egyéb tevékenységhez szükséges kapacitás tervezését a 3. számú melléklet tartalmazza.

e/ A tervezett ellenőrzések felsorolása

Cegléd Város Német Nemzetiségi Önkormányzata 2026. évi belső ellenőrzési tervében az alábbi témakör ellenőrzését javasoljuk:

* 2025. évi költségvetési beszámoló megbízhatóságának ellenőrzése

A 2026. évi ellenőrzési terv részletes feladatait a következő táblázatban foglaljuk össze, a Pénzügyminisztérium által közzétett tervminta szerinti tartalommal:

* az ellenőrzés sorszáma, az ellenőrzés tárgya, az ellenőrzés célja – módszerei - ellenőrizendő időszak, azonosított kockázati tényezők, az ellenőrzés típusa, az ellenőrzött szerv, illetve szervezeti egységek megnevezése, az ellenőrzések ütemezése, az ellenőrzésre fordítandó kapacitás.

**Belső Ellenőrzési Terv részletes feladatai**

**2026.**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Az ellenőrzés**  **tárgya** | **Az ellenőrzés célja, módszerei,**  **ellenőrizendő**  **időszak** | **Kockázati**  **tényezők** | **Az ellenőrzés**  **típusa** | **Az ellenőrzött**  **szerv, szervezeti**  **egység** | **Az ellenőrzés**  **tervezett**  **ütemezése** | **Az ellenőrzésre**  **fordítandó**  **kapacitás** |
| **1/** | 2025. évi költségvetési beszámoló megbízhatóságának ellenőrzése | **Célja**: annak megállapítása, hogy:  - a költségvetési beszámoló megfelelően tükrözi-e a gazdálkodás eredményét  - a költségvetésben tervezett előirányzatok felhasználása szabályszerűen történt-e,  - az előirányzat felhasználás során megfelelően érvényesültek-e a számviteli és a költségvetési gazdálkodására vonatkozó jogszabályi előírások  - a mérleg összeállítása szabályszerűen történet-e a vonatkozó számviteli előírások alapján.  **Módszerei**: tételes ellenőrzés  **Időszak**: 2025. év | Kockázatelemzés 1.1 – 1.10. pontjai | szabályszerűségi  ellenőrzés | Cegléd Város Német Nemzetiségi Önkormányzata  Ceglédi Közös Önkormányzati  Hivatal– mint a gazdálkodási  feladatokat ellátó szervezet | 2026.  IV. negyedév | 9 szakértői nap |

Cegléd, 2025. november 20.

Jóváhagyta:

Dr. Diósgyőri Gitta

címzetes főjegyző

Csatolmányok:

1. sz. melléklet: Létszám és erőforrás

2. sz. melléklet: Ellenőrzések

3. sz. melléklet: Tevékenységek

**KOCKÁZATELEMZÉS**

**Cegléd Város Német Nemzetiségi Önkormányzata**

**2026. évi belső ellenőrzési tervéhez**

A 2026. évi belső ellenőrzési terv megalapozásához szükséges kockázatelemzés a Belső Ellenőrzési Kézikönyv iránymutatásai alapján készült, az önkormányzat 2025-2028. évekre szóló stratégiai tervében foglalt prioritások figyelembevételével.

A stratégiai terv, a folyamatok kockázatossága alapján az alábbiak szerint határozta meg a különböző folyamatok ellenőrzésének gyakoriságát:

|  |  |
| --- | --- |
| **Ellenőrzött folyamat** | **Ellenőrzés gyakorisága** |
| **MAGAS kockázatú folyamatok**:  1/ Költségvetés végrehajtása  2/ A pénzkezelés és kötelezettségvállalás | 1-2 évente |
| **KÖZEPES kockázatú folyamatok:**  3/ Szabályozás és annak változásai  4/ Tervezés, pénzügyi források rendelkezésre állása  5/ Az irányítási és belső kontrollrendszer  6/ Számviteli és beszámolási folyamatok  7/ Adatkezeléssel és adatvédelem | 2-3 évente |
| **ALACSONY kockázatú folyamatok:**  8/ Koordinációs és kommunikációs rendszer  9/ Iratkezelés | 3-4 évente |

A stratégiai időszakra meghatározott kockázatos folyamatok alapján, a 2026. évi tervkészítésnél az ellenőrzési prioritás a beszámolási folyamatok vizsgálatára irányul.

Az egyes kockázatok értékelését a bekövetkezési valószínűség és a folyamatra gyakorolt hatás alapján végeztük el, az 1-3 skálán pontozva. Egyedi értékelés alapján, az egyes kockázati tényezőket a folyamatokra gyakorolt hatásuk miatt nagyobb súllyal vettük számításba. A kockázatok értékelését az alábbi Kockázatértékelő lap mutatja be.

**KOCKÁZATÉRTÉKELŐ LAP**

Kockázat mértéke: Alacsony: 1-9 pont; Közepes: 9,1-12 pont; Magas: 12,1-27 pont

|  |  |  |  |  |  |
| --- | --- | --- | --- | --- | --- |
| **Folyamatok és azok kockázati tényezői** | **Súlyo-**  **zás**  **1-3**  **a** | **Hatás**  **1-3**  **b** | **Valószí-nűség**  **1-3**  **c** | **Összes**  **pont-**  **szám**  **axbxc** | **Kocká-zat** |
| **1/ Számviteli és beszámolási folyamatokkal kapcsolatos kockázatok**  1.1/ A szervezet nem rendelkezik a számviteli előírásoknak megfelelő nyilvántartási rendszerrel.  1.2/ A szervezet nem szabályozta a beszámolással kapcsolatos feladatokat.  1.3/ A szervezet nem tesz időben eleget a beszámolási kötelezettségének.  1.4/ A szervezet nem követi folyamatosan nyomon a könyvvezetéssel kapcsolatos jogi szabályozási előírások változásait.  1.5/ A beszámoló összeállításánál a számviteli előírások nem megfelelően érvényesülnek.  1.6/ A beszámoló nem tükrözi megfelelően az önkormányzat vagyoni, pénzügyi helyzetét.  1.7/ A rendelkezésre álló források nem a tervben meghatározott célok figyelembevételével kerülnek felhasználásra.  1.8/ A könyvvezetés informatikai támogatottsága nem megoldott.  1.9/ A mérlegsorok adatai nincsenek megfelelően alátámasztva a leltáranalitikával.  1.10/ A beszámolási folyamatba épített ellenőrzés nem működik. | 3  3  3  2  3  3  2  2  2  2 | 2  2  2  3  3  3  3  2  3  3 | 2  2  2  2  2  2  2  2  2  2 | 12  12  12  12  18  18  12  8  12  12 | K  K  K  K  M  M  K  A  K  K |

Cegléd, 2025.11.20.

Jóváhagyta:

Dr. Diósgyőri Gitta

címzetes főjegyző